[{"text_idx": "#000000", "text": "La kvanto de individuaj membroj de UEA pasintjare kreskis je iom pli ol 3 procentoj. La kresko tamen c\u0302efe okazis en la kategorio de \u201dbaza membreco\u201d, kiu donas malmultan enspezon al la asocio. La kvanto de ordinaraj membroj-abonantoj unuafoje falis sub mil. La kvanto de individuaj membroj de TEJO aliflanke klare kreskis."}, {"text_idx": "#000001", "text": "Individuaj membroj de UEA 1979-2021."}, {"text_idx": "#000003", "text": "La suma kvanto de individuaj membroj de UEA fine de la jaro 2020 atingis 4 293, kio estas 131 pli ol en 2019. Tio egalas al kresko de 3,1 procentoj. Tiamaniere UEA superis la pasintjaran malrekordon de 4 162 individuaj membroj, sed tamen la membrokvanto estas malpli alta ol iam ajn en la postmilita periodo, kun la escepto de 2019."}, {"text_idx": "#000004", "text": "La c\u0302efa kresko okazis en la novaj, relative malmultekostaj kategorioj \u201dmembro baza\u201d kaj c\u0302efe \u201djuna membro baza\u201d. Tiuj membroj ne ricevas la presitan revuon. La presitaj Jarlibro kaj Gvidlibro ne plu ekzistas, sed tamen plu restas ses membroj, kiuj iam antau\u0306 la reformo de la membrosistemo anticipe pagis kotizon lau\u0306 la kategorio \u201dmembro kun Gvidlibro\u201d por kelkaj jaroj."}, {"text_idx": "#000005", "text": "Plej rimarkinda estas la kresko en la kategorio \u201djuna membro baza\u201d, kun pozitiva saldo de 193 membroj. La kvanto de nejunaj bazaj membroj kreskis je 32 kaj la kvanto de junaj membroj-abonantoj je 19. Aperis ankau\u0306 8 dumvivaj bazaj membroj, kaj ec\u0302 unu juna dumviva baza membro. La laste menciita kategorio tamen ne garantias eternan junecon."}, {"text_idx": "#000006", "text": "Aliflanke malkreskis precipe la kvanto de ordinaraj membroj-abonantoj, kiu nun unuafoje estas sub mil. La falo de 1 033 membroj-abonantoj en 2019 al nur 933 membroj-abonantoj en 2020 egalas al malkresko de 9,7 procentoj. Aldone, forfalis 18 dumvivaj membroj-abonantoj."}, {"text_idx": "#000007", "text": "La kvanto de simplaj abonoj al la revuo Esperanto same falis, de 59 al 49. Entute la kvanto pagitaj abonoj al la presita revuo Esperanto en c\u0302iuj kategorioj falis de 1 912 al 1 803."}, {"text_idx": "#000008", "text": "La kvanto de individuaj membroj de TEJO klare kreskis kaj en la pasinta jaro atingis 806. En 2019 TEJO havis nur 593 individuajn membrojn. La kvanto de junaj aligitaj membroj iom malkreskis, tiel ke TEJO en 2020 sume havis 2 092 membrojn en tiuj du membrokategorioj."}, {"text_idx": "#000015", "text": "Tamen la laboro lau\u0306 li progresis, kaj \u201dbaldau\u0306\u201d aperos raporto pri la projekto."}, {"text_idx": "#000020", "text": "Neniu kategorio da membrinoj, dudek kategorioj da membroj:"}, {"text_idx": "#000027", "text": "Se jug\u0302i lau\u0306 la ciferoj..."}, {"text_idx": "#000038", "text": "1. Ke pli multe da homoj uzu Esperanton."}, {"text_idx": "#000044", "text": "Saluton! C\u0302u vi bonvolus publikigi statistikon de la nombro de civitanoj? Prefere de pluraj jaroj por komparo, kaj sen mortintoj, por ke ni, la esperanta popolo, havu ideon pri la proporcioj. Bv. aparte listigi tiujn kiuj rekte farig\u0302is civitanoj kaj tiujn kiuj estas konsiderataj civitanoj c\u0302ar ekz. ili abonis paktintan revuon, same kiel UEA aparte nombras individuajn kaj aligitajn membrojn. Koran dankon!"}, {"text_idx": "#000045", "text": "Al afabla peto, afabla respondo. Civitaneco estas individua (kiel IM de UEA). Lasta censo okazis pasintjare okaze de la (c\u0302iutrijaraj) balotoj; lau\u0306 mia svaga memoro estis c\u0302. 430 civitanoj, el kiuj, same svagmemore, voc\u0302donis c\u0302. triono (oni voc\u0302donas skribe per pos\u0302te ricevita kaj resendota slipo sekretigita per enmeto en blankan koverton). C\u0302io troveblas en la HeKo-arkivo, kun la rezulto de la balotoj. Do nombro c\u0302. du trionoj de SAT, kaj komparebla al mezgranda LA de UEA. Paktinta establo estas alio, ekz. Literatura Foiro havas pli ol 700 abonantojn."}, {"text_idx": "#000046", "text": "Mi aldonas kaj korektas: la balotoj c\u0302e la Civito okazas c\u0302iun kvinan jaron (ne trian); c\u0302io inkluzive censon, rezulton de la balotoj ankau\u0306 antau\u0306aj (lastaj en 2019) trovig\u0302as, kun abunda historio kaj rilatoj kun aliaj asocioj, en Wikipedio c\u0302e\nLa nombroj de mi cititaj lau\u0306memore fakte forte kongruas kun la precizaj tie troveblaj."}, {"text_idx": "#000047", "text": "Koran dankon, la artikolo klarigas."}, {"text_idx": "#000048", "text": "Interesa informo. En la reto mi ne trovis informon, kiom kostas la membreco (por Usono), se oni volas farig\u0302i Civitano? C\u0302u vi povas respondi? Mi nek trovis la informon, nek alig\u0302ilon."}, {"text_idx": "#000053", "text": "Atentu, ke ne sufic\u0302as pagi por eliri sed devas esti verdikto de la Kortumo. Principe vi povus esti eterne katenita al la Civito kontrau\u0306vole. Eble solvo povas esti sufic\u0302e insulti g\u0302in publike por farig\u0302i PNG. Mi supozas, ke PNG estas forj\u0302etita senpage."}, {"text_idx": "#000065", "text": "Verdire mi ne komprenas, kial oni c\u0302iam devas ataki personojn. La statistiko bele montras, ke post 1991 la membrokvanto ade falas. Sendepende de direktoroj kaj prezidantoj."}, {"text_idx": "#000067", "text": "Notinde estas, ke c\u0302i tiu falado komencig\u0302is post fino de la Malvarma milito. Por kompreni kialojn de tio, mi tre rekomendas verkon \u201cC\u0302u Esperanto postvivos la jaron 2045?\u201d. Tazio Carlevaro antau\u0306 jam pli, ol du jardekoj vidis, kien kondukas la vojo, lau\u0306 kiu nun iras la Esperantistaro."}, {"text_idx": "#000069", "text": "\u201cNe videblas estonto por la planlingvoj. Ili malaperos. En la jaro 2010 malaperos la Ido-movado. En 2020 estos la momento de Interlingua. En 2045, supozeble, estos la fino de la Esperanto-movado, kiu transformig\u0302os al movadeto grupiganta kelkajn maljunulojn, kiuj fakte ne povas akcepti, ke io ne funkciis en la tuta demando. En 2100 Esperanto estos"}, {"text_idx": "#000070", "text": "Ido kaj Interlingua c\u0302iam estis nur randfiguroj kompare kun Esperanto.\nPer sia longa, ric\u0302a historio, Esperanto jam pruvis vivokapablon kaj dume multaj \u201cnekreitaj\u201d lingvoj jam formortis."}, {"text_idx": "#000072", "text": "Sed dume, Esperanto pluvivas \u2013 ankau\u0306 en la tempo post la malvarma milito, ankau\u0306 en la reto, kaj ne nur inter maljunuloj. Ankau\u0306 junuloj dau\u0306re lernas Esperanton, multnombre."}, {"text_idx": "#000073", "text": "En la nuna, tre individua, reta tempo, multaj ascioj, kluboj ktp vidas membrofalon. Tio ne okazas unike en Esperanto.\nHomoj ankau\u0306 ne plu havas tiom da tempo. Dum antau\u0306 jardekoj en multaj socioj virinoj restis kun la infanoj, nun plimulto de la virinoj laboras kaj krom la laboro (ge-)edz(in)oj devas dividi inter si multe da hejmaj taskoj inkluzive zorgado pri la infanoj."}, {"text_idx": "#000086", "text": "> La kvanto de individuaj membroj de TEJO klare kreskis kaj en la pasinta jaro atingis 806"}, {"text_idx": "#000087", "text": "Nu, sed c\u0302u tio ne estas falego? Pasintjare g\u0302i ja havis 25 mil membrojn!"}]